
Информационно събитие: Откриване на STEM център
На 21.05.2026 г. в Основно училище „Чудомир“ в Казанлък беше открит нов STEM център, изграден по проект BG-RRP-1.015-0819 по Националния план за възстановяване и устойчивост. 
 
Инвестицията е на стойност 252.498,99 лева. Проектът цели създаване на съвременна учебна среда и насърчаване на интереса на учениците към науките и технологиите.
STEM центърът включва три направления – „Роботика и кибер-физични системи“, „Математика и информатика“ и „Природни науки“. Обновени са две учебни помещения и е оформена зона за работа и представяне на проекти. Извършени са ремонтни дейности и е доставено оборудване – роботи, лаптопи, интерактивни дисплеи, микроскопи и телескоп. 
Проектът създава модерна среда за обучение с направления по роботика, математика, информатика и природни науки, както и  пет високотехнологични класни стаи.
[bookmark: _GoBack]Директорът Донка Севданска подчерта, че с реализирането му се разширяват възможностите пред учениците и се надграждат техните знания. Заместник-кметът  Даниела Коева –  пожела успех на новия център и поздрави всички, участвали в създаването му.

